Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: 6/2001. (III. 14.) AB határozat, ABH 2001, 93, 103.]
Paragraph Index: 1187

6/2001. (III. 14.) AB határozat, ABH 2001, 93, 103.] Az Alkotmánybíróságnak a mulasztásban megnyilvánuló alkotmányellenesség megszüntetésére irányuló hatáskörében ezért jelen esetben azt kellett megvizsgálnia, hogy az országgyûlési bizottságokra vonatkozó szabályozás hiányos-e olyan értelemben, hogy az mulasztásnak minõsüljön. Amennyiben a mulasztás megállapítható, azt kell eldönteni, hogy alkotmányellenességet okozó mulasztásról van-e szó. Mindezekhez szorosan kapcsolódó kérdés, hogy milyen jogforrási szintet igényel a hiányzó szabályozás, azaz törvényi vagy csupán normatív országgyûlési határozati formára van-e szükség. Ezeknek az alkotmányossági kérdéseknek a megválaszolása érdekében az Alkotmánybíróság szélesebb alkotmányjogi összefüggésben vizsgálta az országgyûlési bizottságok vizsgálati, ellenõrzési funkcióját, és annak jogi szabályozását. Jelen esetben az esetleges alkotmányellenes mulasztással összefüggõ jogforrási vizsgálat kizárólag az országgyûlési bizottságok ellenõrzõ, vizsgálati funkcióját meghatározó rendelkezésekre vonatkozott. 2.1. Az Alkotmánybíróság áttekintette az országgyûlési bizottságokra, azon belül a vizsgáló- és eseti bizottságokra vonatkozó, a jelen ügy szempontjából lényeges jogi normákat. Az országgyûlési bizottságok vizsgáló, ellenõrzõ funkcióját az Alkotmány 21. §-a alapozza meg, amely az állandó bizottságok alakításáról rendelkezik, és lehetõvé teszi bármely kérdés megvizsgálására vizsgálóbizottság kiküldését [(2) bekezdés], továbbá kimondja, hogy az országgyûlési bizottságok által kért adatokat mindenki köteles a rendelkezésükre bocsátani, és mindenki köteles a bizottságok elõtt vallomást tenni [(3) bekezdés]. A bizottsági rendszerre és a bizottságok vizsgáló, ellen- õrzõ funkciójára vonatkozó részletes szabályokat a Házszabály állapítja meg. Az Országgyûlésben a Házszabály alapján állandó és ideiglenes bizottságok mûködnek. Az állandó bizottság az Országgyûlésnek — egyebek mellett — „a kormányzati munka ellenõrzésében közremûködõ szerve, amely az Alkotmányban és más törvényekben, a Házszabályban, továbbá az Országgyûlés egyéb határozataiban meghatározott hatáskörét gyakorolja” [29. § (1) bekezdés]. Az állandó bizottságok száma és feladatköre alapvetõen a kormányzat felépítéséhez igazodik, de az Országgyûlés — a kötelezõen létrehozandó bizottságok kivételével — állandó bizottságot bármikor létrehozhat, átalakíthat, megszüntethet. [28. § (2) és (3) bekezdés] Az Országgyûlés valamely intézkedésrõl, vizsgálatról vagy valamely szerv tevékenységérõl tájékoztató jelentés készítésére kérheti fel az állandó bizottságot. [30. § (1) bekezdés; 89. § (1) bekezdés] Ezen túl az állandó bizottság a mûködési területét érintõ bármely kérdést saját elhatározása alapján is megtárgyalhat, és abban állást foglalhat. Ilyen esetben a bizottság tájékoztatóban hozza nyilvánosságra állásfoglalását. [30. § (3) bekezdés] Az Országgyûlés ideiglenes bizottságként eseti bizottságokat és vizsgálóbizottságokat hozhat létre. 2003/126. szám Az eseti bizottság „a bizottságot létrehozó határozatban megjelölt ügynek a határozatban megállapított ideig történõ intézésére” jön létre. Feladatkörét és megbízatásának terjedelmét az Országgyûlés határozza meg a bizottság felállításakor. Az eseti bizottságnak — szavazati jog nélkül — nem országgyûlési képviselõ tagja is lehet. Az eseti bizottság mûködésére az állandó bizottságok mûködésére vonatkozó szabályokat kell alkalmazni, kivéve, ha az Országgyûlés vagy az eseti bizottság másképpen rendelkezik. [34. § (1) bekezdés, 35. §] Vizsgálóbizottságot „bármely kérdés megvizsgálására” létrehozhat az Országgyûlés. Amennyiben a képviselõk legalább egyötöde indítványozza, a vizsgálóbizottságot az Országgyûlésnek létre kell hoznia. Vizsgálóbizottságnak csak országgyûlési képviselõ tagja lehet. A bizottság tevékenységérõl jelentést készít a Házszabály 36. § (5) bekezdésében meghatározott tartalommal. Egyebekben a vizsgálóbizottságokra az eseti bizottságokra vonatkozó szabályokat, azok hiányában az állandó bizottságokra vonatkozó szabályokat kell alkalmazni. [34. § (1) bekezdés, 36. §] A Házszabály IV. részének (Az Országgyûlés tárgyalási rendje) 2. fejezete állapítja meg a bizottsági ülésezési rend általános szabályait, amelyek értelemszerûen vonatkoznak az állandó és ideiglenes bizottságok ellenõrzõ, vizsgáló tevékenységére is. A Házszabály jelentõs teret ad a bizottsági önszabályozásnak azzal, hogy kimondja: „Megalakulása után a bizottság meghatározza ülésezési rendjét.” [67. § (1) bekezdés] „A bizottságok mûködési rendjüket — a Házszabály rendelkezéseit figyelembe véve — maguk határozzák meg.” [81. § (1) bekezdés] 2.2. Az Alkotmánybíróság számba vette a kifejezetten az országgyûlési bizottságok vizsgálati, ellenõrzési funkciójára vonatkozó, a jelen ügy szempontjából jelentõs jogi normákat. A Házszabály 68. § (3) bekezdése arról rendelkezik, hogy a bizottsági tagok kétötödének kérésére a bizottság meghallgatást tart. A 73. § a szakértõk meghívását és felszólalását szabályozza. A zárt bizottsági ülésrõl készült jegyzõkönyv tartalmát szabályozó 78/A. § említi „a meghallgatott vagy a bizottság elõtt vallomást tevõ személy nyilatkozatát”. A 139. § a titokvédelem tárgykörében az államtitok és a szolgálati titok védelmérõl rendelkezik. Külön rendelkezik a Házszabály a vezetõ közjogi tisztségviselõk megválasztásával, illetve ellenõrzésével kapcsolatos bizottsági meghallgatásokról, beszámolókról. A 132. § (3) bekezdése kimondja: „Ha törvény valamely tisztségviselõ megválasztása vagy kinevezése elõtt a jelölt országgyûlési bizottság elõtt történõ meghallgatását írja elõ, az erre hatáskörrel rendelkezõ bizottság a jelöltet meghallgatja, és a személyi javaslatot véleményezi. A jelölt miniszterré történõ kinevezésének támogatásáról a bizottság nyílt szavazással határoz.” Ezzel összefüggésben a 68. §

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes